CELEX: 22005D0026
Language: hu
Date: 2005-03-11 00:00:00
Title: Az EGT-Vegyesbizottság 26/2005 határozata (2005. március 11.) az EGT-megállapodás I. mellékletének (Állat- és növény-egészségügyi kérdések) módosításáról

28.7.2005   
            
            
               HU
            
            
               Az Európai Unió Hivatalos Lapja
            
            
               L 198/4
            
         
      AZ EGT-VEGYESBIZOTTSÁG 26/2005 HATÁROZATA
   
   (2005. március 11.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A 2005. február 8-i 1/2005 EGT-vegyesbizottsági határozat (1) módosította a megállapodás I. mellékletét.
            
         
               (2)
            
            
               A 2003/467/EK határozatnak egyes olaszországi tartományok szarvasmarha-brucellózistól és szarvasmarhák enzootikus leukózisától mentes státuszúnak nyilvánítása tekintetében történő módosításáról szóló, 2003. december 23-i 2004/63/EK bizottsági határozatot (2) be kell építeni a megállapodásba.
            
         
               (3)
            
            
               A 88/407/EGK irányelv D. mellékletének a háziasított szarvasmarhafélék spermájának Közösségen belüli kereskedelmében alkalmazandó egészségügyi bizonyítványok tekintetében történő módosításáról szóló, 2004. január 6-i 2004/101/EK bizottsági határozatot (3) be kell építeni a megállapodásba.
            
         
               (4)
            
            
               A 93/52/EGK határozatnak bizonyos olaszországi megyék hivatalosan brucellózismentesnek történő elismerése tekintetében történő módosításáról szóló, 2004. február 27-i 2004/199/EK bizottsági határozatot (4) be kell építeni a megállapodásba.
            
         
               (5)
            
            
               A 64/432/EGK tanácsi irányelv keretében történő, a szarvasmarha-brucellózis elleni antitestek kimutatásához szükséges vizsgálatok jóváhagyásáról szóló, 2004. március 4-i 2004/226/EK bizottsági határozatot (5) be kell építeni a megállapodásba.
            
         
               (6)
            
            
               A 2003/467/EK határozatnak egyes olaszországi tartományok szarvasmarha-tuberkulózistól és szarvasmarha-brucellózistól mentes státuszúnak nyilvánítása tekintetében történő módosításáról szóló, 2004. március 5-i 2004/230/EK bizottsági határozatot (6) be kell építeni a megállapodásba.
            
         
               (7)
            
            
               Az egyes húsevő háziállatok veszettség elleni vakcinázása hatékonysági vizsgálatának laboratóriumok számára történő engedélyezéséről szóló, 2004. március 4-i 2004/233/EK bizottsági határozatot (7) be kell építeni a megállapodásba.
            
         
               (8)
            
            
               A Finnországba és Svédországba irányuló tojótyúkszállítmányok szalmonellára vonatkozó kiegészítő garanciáinak megállapításáról szóló, 2004. március 1-jei 2004/235/EK bizottsági határozatot (8) be kell építeni a megállapodásba.
            
         
               (9)
            
            
               A 2001/106/EK határozatnak a szarvasmarhasperma-tároló központok tekintetében történő módosításáról szóló, 2004. március 10-i 2004/252/EK bizottsági határozatot (9) be kell építeni a megállapodásba.
            
         
               (10)
            
            
               A 64/432/EGK irányelv értelmében a tagállamokban vagy tagállami régiókban megvalósított szarvasmarhatelep-felügyeleti hálózatok rendszerének elismeréséről szóló, 2004. március 26-i 2004/315/EK bizottsági határozatot (10) be kell építeni a megállapodásba.
            
         
               (11)
            
            
               A 93/52/EGK, a 2001/618/EK és a 2003/467/EK határozatnak a csatlakozó országok státusza tekintetében a brucellózis (B. melitensis), az Aujeszky-féle betegség, a szarvasmarhák enzootikus leukózisa, a szarvasmarhák brucellózisa, és a gümőkór vonatkozásában és Franciaország státusza tekintetében az Aujeszky-féle betegség vonatkozásában történő módosításáról szóló, 2004. március 31-i 2004/320/EK bizottsági határozatot (11) be kell építeni a megállapodásba.
            
         
               (12)
            
            
               A HL L 193., 2004.6.1., 64. o. számában helyesbített, az egyes húsevő háziállatok veszettség elleni vakcinázásának hatékonysági vizsgálatára jóváhagyott laboratóriumok jegyzéke tekintetében a 2004/233/EK határozat módosításáról szóló, 2004. április 29-i 2004/448/EK bizottsági határozatot (12) be kell építeni a megállapodásba.
            
         
               (13)
            
            
               E határozat hatálya nem terjed ki Izlandra és Liechtensteinre,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. mellékletének I. fejezete az e határozathoz csatolt mellékletben meghatározottak szerint módosul.
   2. cikk
   A 2004/63/EK, 2004/101/EK, 2004/199/EK, 2004/226/EK, 2004/230/EK, 2004/233/EK, 2004/235/EK, 2004/252/EK, 2004/315/EK, 2004/320/EK és a HL L 193., 2004.6.1., 64. o. számában helyesbített 2004/448/EK határozatnak az Európai Unió Hivatalos Lapjának EGT-kiegészítésében közzéteendő norvég nyelvű szövege hiteles.
   3. cikk
   Ez a határozat 2005. március 12-én lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (13).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell közzétenni.
   
      Kelt Brüsszelben, 2005. március 11-én.
      
         
            az EGT-Vegyesbizottság részéről
         
         
            az elnök
         
         Richard WRIGHT
         
         
            az EGT-Vegyesbizottság
         
         titkárai
         Ø. HOVDKINN
         
         M. BRINKMANN
         
      
   
   
      (1)  HL L 161., 2005.6.23., 1. o.
   
   
      (2)  HL L 13., 2004.1.20., 32. o.
   
   
      (3)  HL L 30., 2004.2.4., 15. o.
   
   
      (4)  HL L 64., 2004.3.2., 41. o.
   
   
      (5)  HL L 68., 2004.3.6., 36. o.
   
   
      (6)  HL L 70., 2004.3.9., 41. o.
   
   
      (7)  HL L 71., 2004.3.10., 30. o.
   
   
      (8)  HL L 72., 2004.3.11., 86. o.
   
   
      (9)  HL L 79., 2004.3.17., 45. o.
   
   
      (10)  HL L 100., 2004.4.6., 43. o.
   
   
      (11)  HL L 102., 2004.4.7., 75. o.
   
   
      (12)  HL L 155., 2004.4.30., 80. o.
   
   
      (13)  Alkotmányos követelményeket nem jeleztek.
   
      MELLÉKLET
      az EGT-Vegyesbizottság 26/2005 határozatához
      A megállapodás I. mellékletének I. fejezete az alábbiak szerint módosul:
      
                  1.
               
               
                  A 4.1. rész 7. pontja (88/407/EGK tanácsi irányelv) és a 8.1. rész 6. pontja (88/407/EGK tanácsi irányelv) a következő francia bekezdéssel egészül ki:
                  
                              „—
                           
                           
                              
                                 32004 D 0101: A Bizottság 2004. január 6-i 2004/101/EK határozata (HL L 30., 2004.2.4., 15. o.).”
                           
                        
            
                  2.
               
               
                  A 4.2. rész 14. pontja (93/52/EGK bizottsági határozat) a következő francia bekezdéssel egészül ki:
                  
                              „—
                           
                           
                              
                                 32004 D 0199: A Bizottság 2004. február 27-i 2004/199/EK határozata (HL L 64., 2004.3.2., 41. o.).”
                           
                        
            
                  3.
               
               
                  A 4.2. rész 14. pontja (93/52/EGK bizottsági határozat) és 64. pontja (2001/618/EGK bizottsági határozat) a következő francia bekezdéssel egészül ki:
                  
                              „—
                           
                           
                              
                                 32004 D 0320: A Bizottság 2004. március 31-i 2004/320/EK határozata (HL L 102., 2004.4.7., 75. o.).”
                           
                        
            
                  4.
               
               
                  A 4.2. rész 61. pontja (2001/106/EK bizottsági határozat) a következő francia bekezdéssel egészül ki:
                  
                              „—
                           
                           
                              
                                 32004 D 0252: A Bizottság 2004. március 10-i 2004/252/EK határozata (HL L 79., 2004.3.17., 45. o.).”
                           
                        
            
                  5.
               
               
                  A 4.2. rész 70. pontja (2003/467/EK bizottsági határozat) a következő szöveggel egészül ki:
                  „, az alábbi módosítással:
                  
                              —
                           
                           
                              
                                 32004 D 0063: A Bizottság 2003. december 23-i 2004/63/EK határozata (HL L 13., 2004.1.20., 32. o.),
                           
                        
                              —
                           
                           
                              
                                 32004 D 0230: A Bizottság 2004. március 5-i 2004/230/EK határozata (HL L 70., 2004.3.9., 41. o.),
                           
                        
                              —
                           
                           
                              
                                 32004 D 0320: A Bizottság 2004. március 31-i 2004/320/EK határozata (HL L 102., 2004.4.7., 75. o.).”
                           
                        
            
                  6.
               
               
                  A 4.2. rész 74. pontja (2003/886/EK bizottsági határozat) után a következő pontokat kell beilleszteni:
                  
                              „75.
                           
                           
                              
                                 32004 D 0226: A Bizottság 2004. március 4-i 2004/226/EK határozata a 64/432/EGK tanácsi irányelv keretében történő, a szarvasmarha-brucellózis elleni antitestek kimutatásához szükséges vizsgálatok jóváhagyásáról (HL L 68., 2004.3.6., 36. o.).
                           
                        
                              76.
                           
                           
                              
                                 32004 D 0233: A Bizottság 2004. március 4-i 2004/233/EK határozata az egyes húsevő háziállatok veszettség elleni vakcinázása hatékonysági vizsgálatának laboratóriumok számára történő engedélyezéséről (HL L 71., 2004.3.10., 30. o.), az alábbi módosítással:
                              
                                          —
                                       
                                       
                                          
                                             32004 D 0448: A Bizottság 2004. április 29-i 2004/448/EK határozata (HL L 155., 2004.4.30., 80. o.), amelynek helyesbített szövegváltozatát a HL L 193, 2004.6.1., 64. o. tartalmazza.
                                       
                                    
                        
                              77.
                           
                           
                              
                                 32004 D 0235: A Bizottság 2004. március 1-jei 2004/235/EK határozata a Finnországba és Svédországba irányuló tojótyúkszállítmányok szalmonellára vonatkozó kiegészítő garanciáinak megállapításáról (HL L 72., 2004.3.11., 86. o.).
                              E határozat rendelkezéseit a megállapodás alkalmazásában a következő kiigazításokkal kell értelmezni:
                              E határozat rendelkezéseit a Norvégiába irányuló szállítmányokra is alkalmazni kell.
                           
                        
                              78.
                           
                           
                              
                                 32004 D 0315: A Bizottság 2004. március 26-i 2004/315/EK határozata a 64/432/EGK irányelv értelmében a tagállamokban vagy tagállami régiókban megvalósított szarvasmarhatelep-felügyeleti hálózatok rendszerének elismeréséről (HL L 100., 2004.4.6., 43. o.).”
                           
                        
            
                  7.
               
               
                  A 4.2. rész 32. (95/161/EK bizottsági határozat), 55. (2000/330/EK bizottsági határozat), és 62. (2001/296/EK bizottsági határozat) pontjának szövegét el kell hagyni.
               
            
                  8.
               
               
                  A 4.2. rész „JOGSZABÁLYOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK” címszó alatti 53. (2002/544/EK bizottsági határozat) és 54. (2002/907/EK bizottsági határozat) pont szövegét el kell hagyni.